Euroopa Komisjoni president Barroso tuleb Hiinasse neljapäeval ning Barroso pressiesindaja sõnul tõstatakse ka inimõiguste ja Tiibeti küsimus. Ma täpselt ei tea, mida Tiibetist räägitakse, kuid kahjuks kaldun arvama, et seal ei räägita iseseisvumisest (sellest on ka dalai-laama ise lahti öelnud, sest see lihtsalt ei ole tänapäeval realistlik lähenemine. Tundub aga, et paljud teavad  asju paremini kui dalai-laama ning ajavad enda jonni külmalt edasi. Milleks on mõtet peaga vastu seina joosta?). Ka Andres Herkel on öelnud, et enesemääramine ei tähenda ilmtingimata iseseisvumist, vaid on olemas ka autonoomia erinevad vormid. Mina leiangi, et tuleks leida mingi variant, et Tiibeti kultuur säiliks Hiina Rahvavabariigi kooseisus nii autentsena kui see on võimalik.